Document ID: 32006R0179

KOMISIJAS REGULA (EK) Nr. 179/2006
(2006. gada 1. februāris),
ar ko ievieš no trešām valstīm ievestu ābolu ievešanas atļauju sistēmu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1), un jo īpaši tās 31. panta 2. punktu,
tā kā:
(1)
Kopienas ābolu ražotāji nesen ir nonākuši sarežģītā situācijā, ko rada cita starpā arī būtisks ābolu importa pieaugums no atsevišķām dienvidu puslodes trešām valstīm.
(2)
Tāpēc ir jāuzlabo ābolu importa uzraudzība. Piemērots instruments šā mērķa īstenošanai ir mehānisms, kas balstīts uz ievešanas atļauju izsniegšanu, par kurām jāiesniedz garantijas ķīla, lai nodrošinātu to, ka darbības, uz kurām attiecas iesniegtie pieteikumi ievešanas atļauju saņemšanai, tiks faktiski īstenotas.
(3)
Jāpiemēro Komisijas 2000. gada 9. jūnija Regula (EK) Nr. 1291/2000, ar ko nosaka sīki izstrādātus kopējus noteikumus, kas jāievēro, piemērojot importa un eksporta licenču un iepriekš noteiktas kompensācijas sertifikātu sistēmu lauksaimniecības produktiem (2), un Komisijas 1985. gada 22. jūlija Regula (EEK) Nr. 2220/85, ar ko nosaka kopējus sīki izstrādātus noteikumus garantijas ķīlu sistēmas piemērošanai lauksaimniecības produktiem (3).
(4)
Svaigu augļu un dārzeņu pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
1. Lai laistu brīvā apgrozībā ar KN kodu 0808 10 80 klasificētus ābolus, nepieciešama ievešanas atļauja.
2. Saskaņā ar šo regulu izsniegtām atļaujām piemēro Regulu (EK) Nr. 1291/2000.
2. pants
1. Importētāji var iesniegt pieteikumus ievešanas atļaujas saņemšanai visu dalībvalstu kompetentajām iestādēm.
Atļaujas pieteikuma 8. ailē norāda izcelsmes valsti un vārdu “jā” atzīmē ar krustiņu.
2. Importētāji, iesniedzot pieteikumu, atbilstīgi Regulas (EEK) Nr. 2220/85 III sadaļai iesniedz garantijas ķīlu, tādējādi nodrošinot to, ka tiks izpildīts pienākums veikt importu ievešanas atļaujas derīguma termiņa laikā. Garantijas ķīlas apmērs ir EUR 15 par tonnu.
Garantijas ķīlu pilnībā vai daļēji atsavina, ja ievešanas atļaujas derīguma termiņa laikā importu neveic vai veic tikai daļēji, izņemot gadījumus, kad tam ir nepārvarami iemesli.
3. pants
1. Ievešanas atļaujas nekavējoties izsniedz visiem pretendentiem neatkarīgi no to uzņēmējdarbības vietas Kopienā.
Atļaujas pieteikuma 8. ailē norāda izcelsmes valsti un vārdu “jā” atzīmē ar krustiņu.
2. Atļaujas derīguma termiņš ir trīs mēneši.
Atļauja ir derīga tikai norādītās valsts izcelsmes ievedumiem.
4. pants
Dalībvalstis katru nedēļu ne vēlāk kā trešdienā plkst. 12.00 (pēc Briseles laika) paziņo Komisijai ābolu daudzumus, par kādiem iepriekšējā nedēļā izsniegtas ievešanas atļaujas, norādot sadalījumu pa trešām izcelsmes valstīm.
Šos daudzumus paziņo, izmantojot Komisijas norādīto elektronisko sistēmu.
5. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. februāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 1. februārī

Labels: 3
17
5